Shaquille O’Neal

Shaquille Rashaun O'Neal (født 1972) er en amerikansk tidligere basketballspiller som spilte i NBA. O'Neal er 2,16 meter høy og veide nesten 150 kg da han spilte, og har gjennom sin karriere vært en av de største stjernene i den amerikanske basketballigaen. Han er kjent for å ha brukt sin styrke og størrelse til å score poeng nære kurven, og for å ta returer. Han blir, til tross for sin stjernestatus, sett på som en av de dårligste skytterne i NBA. O'Neal ble kåret til ligaens mest verdifulle spiller i 2000.

 Spillerkarriere
 År Lag 1992–1996 Orlando Magic 1996–2004 Los Angeles Lakers 2004–2008 Miami Heat 2008–2009 Phoenix Suns 2009–2010 Cleveland Cavaliers 2010–2011 Boston Celtics
O'Neal debuterte i NBA for Orlando Magic i 1992 og ble samme sesong kåret til ligaens beste nykommer («Rookie of the Year»). Etter fire sesonger i Orlando gikk han til Los Angeles Lakers sommeren 1996, hvor han ble lagkamerat med en annen superstjerne, Kobe Bryant. Selv om de to stjernene sjelden kom overens, vant Lakers tre NBA-mesterskap på rad mellom 2000 og 2002.

O'Neal forlot Lakers sommeren 2004, angivelig på grunn av samarbeidsproblemene med Bryant, og signerte for Miami Heat.

Fire år senere, i februar 2008, ble han byttet mot Shawn Marion og Marcus Banks til Phoenix Suns.

Etter mye spekulasjoner rundt at O'Neal skulle skifte klubb, ble han den 24. juni 2009 byttet fra Phoenix Suns til Cleveland Cavaliers og sluttet seg til spilleren LeBron James, som spilte på laget på denne tiden. Cleveland Cavaliers måtte gi fra seg Sasha Pavlovic, Ben Wallace, 500 000 dollar og Cavaliers' andre valg i NBA-draftet i 2010 for å få O'Neal.

Sommeren 2010 mistet han kontrakten med Cleveland Cavaliers, og han stod med det uten kontrakt. Mange sportseksperter sa at grunnen til at han var uten kontrakt i flere måneder var fordi han krevde en lønn som var høyere enn 5 millioner dollar i året og en avtale som gjør at han skulle starte kamper for laget. Mange mente at dette var urealistisk med tanke på at han var 38 år og det faktum av at O'Neal aldri har vært noe særlig god til å løpe, og da særlig ikke god til dette i hans senere år av basketkarrieren. 4. august samme år signerte han en kontrakt med Boston Celtics der han vil tjente i overkant av 2,75 millioner dollar på to år.

 Utmerkelser 
 År Utmerkelse 1993 NBA All-Rookie First Team 1993 NBA Rookie of the Year 1994 All-NBA Third Team 1994 MVP i VM 1995 All-NBA Second Team 1996 All-NBA Third Team 1997 All-NBA Third Team 1998 All-NBA First Team 1999 All-NBA Second Team 2000 NBA-mester 2000 NBA-finalens MVP 2000 NBA Most Valuable Player 2000 All-NBA First Team 2000 NBA All-Defensive Second Team 2000 NBA All-Star Game Most Valuable Player 2001 NBA-mester 2001 NBA-finalens MVP 2001 All-NBA First Team 2001 NBA All-Defensive Second Team 2002 NBA-mester 2002 NBA-finalens MVP 2002 All-NBA First Team 2003 All-NBA First Team 2003 NBA All-Defensive Second Team 2004 All-NBA First Team 2004 NBA All-Star Game Most Valuable Player 2005 All-NBA First Team 2006 NBA-mester 2006 All-NBA First Team 2009 NBA All-Star Game Most Valuable Player 2009 All-NBA Third Team

 OL-medaljer 
 OL 1996  Atlanta: Gull i basketball med USA

 Karriere utover basketball 
Shaquille O'Neal har, i tillegg til å være blant de mest kjente basketballspillerne gjennom tidene, også prøvd seg som skuespiller i filmene Blue Chips og Kazaam, i tillegg til animasjonsfilmer, musikkvideoer og TV-serier. O'Neal har også vært på en rekke talkshow og realityshow, som NBA Ballers, Punk'd og Shaq Vs.

I tillegg er O'Neal ekstra kjent for sine utsagn utenfor basketballbanen, og han er en vanlig mann å imitere. O'Neal snakker med dyp stemme og til tider veldig monotont. O'Neal kommer ofte med en vits i sine intervjuer, og i TV-innslaget «SportsCentre Top 10 – Shaq Top 10 Quotes» sa programlederen: «Stick a michrophone in the big Diesel's face, and you never know what you're gonna get.»

 Referanser 

 Eksterne lenker 







Kategori:Basketballspillere fra USA
Kategori:Olympiske mestere for USA
Kategori:Medaljevinnere under Sommer-OL 1996
Kategori:Deltakere for USA under Sommer-OL 1996
Kategori:Basketballspillere under Sommer-OL 1996
Kategori:Basketballspillere for Los Angeles Lakers
Kategori:Basketballspillere for Orlando Magic
Kategori:Personer fra Newark
Kategori:Olympiske medaljevinnere i basketball